EkBass/fiwiki-20250220-pages-articles huggingface dataset:
Roxanna Panufnik

Roxanna Panufnik (s. 24. huhtikuuta 1968 Lontoo, Yhdistynyt kuningaskunta) on brittiläinen säveltäjä, jonka sävellystöihin kuuluu monia erilaisia töitä oopperoista, baleteista ja kamarimusiikista televisio- ja elokuvasävellyksiin. Panufnikin suosituimpiin töihin on kuulunut monet hänen muisto- tai juhlasävellyksensä. Roxanna Panufnik syntyi vuonna 1968 Lontoossa. Hänen isänsä on puolalainen säveltäjä Andrzej Panufnik. Roxanna alkoi säveltää kolmivuotiaana, ja ensimmäisen varsinaisen musiikkiteoksensa hän teki 12-vuotiaana. Hän oli 16-vuotias, kun hänen säveltämänsä sielunmessu esitettiin Chichesterin tuomiokirkossa. Panufnik opiskeli Kuninkaallisessa musiikkiakatemiassa säveltämistä ja harppua. Valmistuttuaan hän työskenteli jonkin aikaa BBC:llä BBC Young Musician -ohjelman ja Proms-festivaalin parissa. Panufnik liitettiin varhaisvaiheessa isäänsä, joka myös oli mukana tekemässä joitain hänen varhaisteoksiansa. Roxanna Panufnik nousi kuitenkin 1990-luvun aikana isänsä varjosta, ja esimerkiksi Westminsterin katedraalin kuorolle kirjoitettu ”Westminster Mass of 1998” on ollut suosittu. Teos tehtiin kardinaali Basil Humen 75-vuotissyntymäpäivän juhlallisuuksia varten. Panufnik on tehnyt sen jälkeen myös muita juhlateoksia. Kappaleen ”All Shall Be Well” hän teki Exultate Singersin toimeksiannosta Berliinin muurin murtumisen 20-vuotisjuhlapäivälle ja yhdeksästä kuorokappaleesta koostuneen teoksen A Garland for Linda Linda McCartneyn muistolle. Panufnik sävelsi Varsovan kansallisoopperan toimeksiannosta kamarioopperan, jonka ensi-esitys oli huhtikuussa 2000 Krzysztof Warlikowskin ohjaamana. Savannahin musiikkijuhlilla puolestaan esitettiin Panufnikin viulukonsertto Abraham, jossa hän yhdisti juutalaisia, kristillisiä ja islamilaisia vaikutteita. Panufnik sävelsi vuonna 2018 oratorion Faithful Journey. Se oli tarkoitetu Puolan itsenäisyyden satavuotispäiville, ja sen olivat tilanneet Birminghamin kaupungin sinfoniaorkesteri ja Puolan radion kansallinen sinfoniaorkesteri. == Lähteet == Luokka:Brittiläiset säveltäjät Luokka:Vuonna 1968 syntyneet Luokka:Elävät henkilöt
Z-Z-Zorro!

Z-Z-Zorro! (Zorro: The Gay Blade) on vuonna 1981 ensi-illan saanut yhdysvaltalainen Zorro kirjahahmoon perustuva komediaelokuva. Elokuvan ohjasi Peter Medak ja pääosassa näyttelivät George Hamilton, Lauren Hutton, Ron Leibman ja Brenda Vaccaro. == Juoni == Don Diego Vega seuraa isänsä jalanjälkiä ja ottaa Zorron roolin yrittäen puolustaa pahamaineiselta kapteeni Estebanilta. Loukkaantuessaan pahasti hänen homo kaksoisveljensä Bunny Wigglesworthin on otettava sankarin rooli. == Näyttelijät == == Ehdokkuudet == * Golden Globe ** Paras elokuvanäyttelijä musikaalissa tai komediassa: George Hamilton * Golden Raspberry ** Huonoin elokuvasävellys: Ian Fraser == Populaarikulttuurissa == Elokuvassa Joker, Zorro elokuvan nimi näkyy elokuvateatterin ulkokyltissä, joka on viittaus Bruce Wayneen.Todd Phillips's "Joker" Is No Laughing Matter" Newyorker.com 27.9.2019 Viitattu 4.10.2020 ==Lähteet== Luokka:Zorro-elokuvat Luokka:Vuoden 1981 yhdysvaltalaiset elokuvat Luokka:Yhdysvaltalaiset komediaelokuvat Luokka:Parodiaelokuvat
Saattaja Uusimaa

Saattaja Uusimaa oli Suomen Merivoimissa vuosina 1964-1981 palvellut Neuvostoliitosta hankittu Riga-luokan fregatti. Alus oli alkuperäiseltä nimeltään Filin(Филин). Suomessa alus luokiteltiin saattajaksi. == Hankinta == 1960-luvun alkupuolella merivoimilla oli Matti Kurjen hankinnasta huolimatta edelleen tarve suurille tykistöaluksille. Tätä puutetta korvaamaan päätettiin 1962 Neuvostoliiton kanssa tehdyn ns. tavaraluottosopimuksen puitteissa hankkia kaksi käytettyä Riga-luokan fregattia.Auvinen, Visa s. 109 Hankintasopimus sisälsi lisäksi alusten peruskorjauksen, ja suomalaisen kantahenkilökunnan tyyppikoulutuksen Neuvostoliitossa. Hankinta liittyi myös 1960-luvun Berliinin kriisin myötä kiristyneeseen ilmapiiriin, jonka myötä Suomeen oli hankittu jo T-54-taistelupanssarivaunuja ja MiG-21-suihkuhävittäjiä. Hankinta toteutui vuonna 1964. Miehistön koulutus järjestettiin Tallinnassa ja lipunvaihdon yhteydessä 14. toukokuuta 1964 entiset Neuvostoliiton laivaston alukset nimettiin uudelleen. Filin () sai nimen Uusimaa ja SKR-69 nimen Hämeenmaa, vuonna 1918 rakennettujen tykkiveneiden mukaan. == Palvelus == Uusimaa muodosti sisaraluksensa kanssa Saattajalaivueen (SaattLv). Laivueen taktillisissa harjoituksissa alusten varmistustehtävissä toimivat usein Nuoli-luokan moottoritykkiveneet. Osastolle tehtyjen operaatioanalyyttisten tutkimuksien perusteella parannettiin saattajien ilmatorjuntakykyä asentamalla niiden keulaan vuonna 1971 neuvostovalmisteinen 30 mm kaksoisrevolveritykki mallia AK-230. Muita Suomessa vuosien varrella tehtyjä muutoksia olivat merenkulkututkan, pelastuslauttojen ja dieselgeneraattorien vaihtaminen länsimaisiin, miehistön asuintilojen uusiminen, ja 37 mm kaksoistykkien vaihtaminen kahteen Bofors 40/70 -tykkiin. Kun tykkiveneet Karjala ja Turunmaa valmistuivat 1960-luvun lopussa, eivät merivoimien rauhanaikaiset henkilöstö- ja kouluttajaresurssit enää riittäneet saattajien miehittämiseen samanaikaisesti. Alukset olivatkin kulussa 1970-luvun vuorovuosin vuoteen 1979 asti, jolloin miinalaiva Pohjanmaan valmistuttua siirrettiin Uusimaa reservialukseksi. Se poistettiin merivoimien vahvuusluettelosta ja romutettiin 1981 Teijon telakalla Perniössä. ==Lähteet== * *Rannikon Puolustaja 3/2001 * === Viitteet === Luokka:Suomen merivoimien saattajat Luokka:Riga-luokan fregatit
The Sicilian Defence

The Sicilian Defence on brittiläisen progressiivisen rockyhtye The Alan Parsons Projectin studioalbumi, joka äänitettiin vuonna 1979 mutta julkaistiin vasta 2014. Albumi on nimetty sisilialaisen puolustuksen mukaan, ja se koostuu kosketinsoittimilla rumpukonetaustan päälle soitetuista instrumentaaleista. 1970-luvun lopulla Arista Records vaati The Alan Parsons Projectilta uutta albumia. Levytyssopimuksensa vaatimukset täyttääkseen Alan Parsons ja Eric Woolfson äänittivät nopealla aikataululla niin huonon albumin, että Arista hylkäsi sen. Tämän jälkeen he perustelivat vuorostaan Arista Recordsin rikkoneen levytyssopimusta ja neuvottelivat itselleen edullisemman sopimuksen. The Sicilian Defencen nimi heijasteli sen asemaa neuvottelutaktiikkana – albumi oli yhtyeen puolustusliike šakkipelissä levy-yhtiötä vastaan. The Sicilian Defence pysyi vuosien ajan julkaisemattomana. Parsons ei kuunnellut albumia sen äänittämisen jälkeen lainkaan eikä edes omistanut kopiota siitä. Vuonna 2005 hän ilmoitti, ettei albumia koskaan julkaistaisi, ja kertoi toivovansa, että nauhat olivat vuosien saatossa tuhoutuneet. Vuonna 1979 äänitetyn Eve-albumin 2008 julkaistulla uusintapainoksella oli tästä huolimatta yksi The Sicilian Defencen kappale. Woolfson löysi sävelmän etsiessään bonuskappaleiksi sopivaa materiaalia ja nimesi sen ”Elsie’s Themeksi” nuorimman lapsenlapsensa mukaan. Vuonna 2014 koko The Sicilian Defence julkaistiin osana The Alan Parsons Projectin koko tuotannon sisältävää The Complete Albums Collection -boksia. Tuolloin Parsons kommentoi: ”Älkää pidättäkö hengitystänne. Se on kiinnostava [levy], mutta kaukana mestariteoksesta.” Soundi-lehden Juha Seitz arvosteli The Sicilian Defencen seuraavasti: ”Eric Woolfsonin shakkiharrastuksen parista nimensä napannut kiekko paljastuu raakilemaiseksi instrumentaaliteokseksi, joka ajautuu kelailemaan tyhjänpäiväisiä syntikkakuvioita. Kuulemma Parsons ja Woolfson olivat pitkään levyn markkinoille tuuppaamista vastaan, mutta fanien kiihkeä painostus muutti mielipiteet.” == Kappaleet == Kaikki kappaleet on merkitty Eric Woolfsonin säveltämiksi. # ”P-K4” – 5:00 # ”P-QB4” – 6:22 # ”Kt-KB3” – 3:07 # ”...Kt-QB3” – 1:15 # ”P-Q4” – 3:54 # ”PxP” – 3:27 # ”KtxP” – 4:01 # ”Kt-B3” – 0:53 # ”Kt-QB3” – 8:16 # ”P-Q3” – 3:30 == Kokoonpano == * Alan Parsons – koskettimet, syntetisaattori, ohjelmointi, tuottaja, äänitys * Eric Woolfson – piano == Lähteet == Sicilian Defence, The Sicilian Defence, The
Malla Silfverstolpe

Magdalena (Malla) Sofia Silfverstolpe, s. Montgomery, (8. helmikuuta 1782 Snappertuna, Suomi – 17. tammikuuta 1861 Uppsala, RuotsiMagdalena (Malla) S Montgomery, Svenskt biografiskt lexikon, viitattu 4.10.2020 ) oli ruotsalainen muistelmakirjailija ja salonginpitäjä. Hänen isänsä oli eversti Robert Montgomery ja äitinsä tämän toinen puoliso Katarina Charlotta Rudbeck. Hän syntyi Suomessa isänsä ollessa täällä palveluksessa. Äiti kuoli pari kuukautta synnytyksen jälkeen, ja hänet vietiin äidin sukulaisten hoiviin kasvatettavaksi Ruotsiin, missä vuoden ikäisen tyttären kasvatuksesta vastasi Edsbergin linnassa lähinnä äidinäiti Magdalena Rudbeck.Silfverstolpe. 5. Magdalena (Malla) Sofia S., Nordisk familjebok 25. 1917 Silfverstolpen puoliso oli vuodesta 1807 David Gudmund Silfverstolpe (1769–1819). Avioliitto ei ollut onnellinen. Hän asui vuodesta 1812 Uppsalassa, jossa hänellä oli ajan myötä kaupungin seuraelämässä merkittävä asema. Hänen kotonaan kokoontuivat paikalliset kulttuuripiirit ja myös muu seurapiiri ja merkittävät ulkomaalaiset. Parinkymmenen vuoden ajan hän oli seuraelämän keskus ja myös Ruotsin romantiikan piirien kokoava ja yhdistävä voima sekä myös mesenaatti. Silfverstolpe piti lapsesta pitäen päiväkirjaa ja kirjoitti Per Ulrik Kernellin kehotuksesta muistelmat, jotka alkavat vuodesta 1822. Neliosaiset muistelmat julkaisi 1908–1911 Malla Grandinson, ja ne saivat innostuneen vastaanoton. Henkilö- ja kulttuurihistoriallisena kuvauksena ne tarjoavat tietoa aikakauden merkittävistä kulttuurihenkilöistä. Hän kirjoitti myös merkittävistä saksalaisista kulttuurihenkilöistä oleskeltuaan siellä 1825–1926. Useat runoilijat omistivat hänelle runojaan, muun muassa Per Atterbom, Erik Gustaf Geijer ("Reseda") ja Johan Olof Wallin. Kiistaan Carl Jonas Love Almquistin kirjasta Det går an hän osallistui kirjoituksella Månne det går an? (1840), joka on Atterbomin tarkastama lempeä vastakirjoitus. == Lähteet == ==Aiheesta muualla== * Malla Silfverstolpe, Svenskt kvinnobiografiskt lexikon Luokka:Ruotsalaiset kirjailijat Luokka:Vuonna 1782 syntyneet Luokka:Vuonna 1861 kuolleet
Ruosteniskasirkku

Ruosteniskasirkku (Kieneria kieneri) on sirkkuleihin kuuluva lintulaji. Lajia tavataan Pohjois-Amerikasta. ==Koko ja ulkonäkö== Ruosteniskasirkku voi kasvaa 15-17 cm pitkäksi. Sukupuolet muistuttavat toisiaan ulkonäöltään. Ruosteniskasirkun päälaki, töyhtö ja niska ovat väriltään punaruskeat. Naama, selkä, siivet ja pyrstö ovat harmaat ja slmien ympärillä on valkoinen rengas. Linnun rinta ja vatsa ovat valkoiset ja rinnassa on musta täplä. ==Levinneisyys ja elinympäristö== Ruosteniskasirkkua tavataan Meksikon länsiosista. Lajin elinympäristöä ovat kuivat metsät, pensaikot ja kanjonit. ==Lähteet== Luokka:Sirkkulit
Kahveli kysyy

Kahveli kysyy on Disney+-tilausvideopalvelussa julkaistu lyhytanimaatiosarja, joka sijoittuu Toy Story 4 -elokuvan jälkeiseen aikaan. Sarja keskittyy Kahveliin, joka kysyy muilta leluilta elämän perusasiota ja usein luistuu muihin aiheisiin. Se julkaistiin Disney+:aan 12. marraskuuta 2019 – 10. tammikuuta 2020. == Ääninäyttelijät== Alkuperäinen ääninäyttelijä Suomenkielinen ääninäyttelijä Rooli Tony Hale Joonas Nordman Kahveli Ally Maki Anna Puustjärvi Kikka Hymynen Bonnie Hunt Ella Pyhältö Dolly Kristen Schaal Susa Saukko Triksi Wallace Shawn Mikko Kivinen Rex John Ratzenberger Petteri Summanen Röh Jeff Garlin Kai Lehtinen Leinikki Timothy Dalton Jukka Puotila Herra Piikkis ? Markku Huhtamo Vekkari Mel Brooks Markus Bäckman Melephant Brooks Betty White Katja Aakkula Bitey White Carl Reiner Juhani Rajalin Carl Reineroceros Carol Burnett Heljä Heikkinen Chairol Burnett ? Carla Rindell Ripa Kutina Jeff Pidgeon Pekka Lehtosaari Mr. Spell Luokka:Disney+-alkuperäissarjat
Sigvard Eklund

Sigvard Arne Eklund (19. kesäkuuta 1911 Kiiruna – 30. tammikuuta 2000 Wien) oli ruotsalainen fyysikko, joka toimi Kansainvälisen atomienergiajärjestön pääsihteerinä vuosina 1961–1981. Hänen kaudellaan kehitettiin järjestön tärkeimmät tieteelliset ja tekniset ohjelmat, kuten keskuslaboratoriot. Eklund valmistui Uppsalan yliopistosta fysiikan maisteriksi vuonna 1936 ja väitteli tohtoriksi vuonna 1946. Hän toimi kymmenen vuoden ajan ydinfysiikan professorina Tukholman Kuninkaallisessa teknillisessä korkeakoulussa. Sen ohella hän toimi myös tutkimusjohtajana vuosina 1950–1961 Ab Atomenergi -yhtiössä ja johti Ruotsin ensimmäisen ydinreaktorin R1 kehitystyötä. Eklundin mukaan on nimetty palkinnot, joita jaetaan parhaalle väitöskirjalle, pro gradu -tutkielmalle ja kandidaatintutkielmalle ydinteknologian alalla. == Lähteet == Luokka:Ruotsalaiset fyysikot Luokka:Ruotsalaiset professorit Luokka:Kuninkaallisen teknillisen korkeakoulun professorit Luokka:Vuonna 1911 syntyneet Luokka:Vuonna 2000 kuolleet
Silfverstolpe

Silfverstolpe on muun muassa seuraavien henkilöiden sukunimi: * Axel Gabriel Silfverstolpe (1762–1816), ruotsalainen runoilija ja poliitikko * Carl Silfverstolpe (1840–1899) ruotsalainen historiantutkija ja runoilija * Gunnar Mascoll Silfverstolpe (1893–1942), ruotsalainen runoilija * Gunnar Westin Silverstolpe (1891–1975), ruotsalainen taloustieteilijä ja professori * Malla Silfverstolpe (1772–1861), ruotsalainen muistelmakirjailija ja salonginpitäjä
Helge Virtanen

Helge Virtanen (8. maaliskuuta 1914 Hanko – 28. helmikuuta 2003 Lohja) oli suomalainen yhteiskuntatieteiden kandidaatti, kouluneuvos ja Lohjan työväenopiston (nykyinen Hiiden opisto) rehtori. Kouluneuvos Helge Virtanen, Helsingin Sanomat Kuolleet 11.4.2003 (Tilaajille) Helge Virtanen oli vuonna 1945 toimintansa aloittaneen Lohjan työväenopiston rehtorina 1950–1977. Virtasen kaudella opistosta tuli Helsingin ulkopuolisen Uudenmaan suurin työväenopisto. Opisto aloitti 1950-luvun puolivälissä musiikkikoulutuksen ja Virtanen oli perustamassa Lohjalle myös musiikkikoulua. Työväenopisto alkoi myös järjestää ammatillista täydennyskoulutusta, vuonna 1964 käynnistyi opiston eläkeläispiirien toiminta ja vuosina 1970–1984 opisto huolehti lohjalaisen teatteritoiminnan jatkumisesta Opistonäyttämön kautta. Vuonna 1971 opiston toiminta laajeni käsittämään Lohjan ohella myös Nummen, Sammatin ja Siuntion kunnat.Torsti Salonen : 75 vuotta työväenopistotoimintaa Lohjalla, Hiiden Opisto, Hiiden Luukku 75v juhlanumero 2019 == Julkaisuja == * Suomalaisen yhteiskunnan sosiaalipolitiikka. Gummerus 1950 * Lohjan työväenopisto 10-vuotias: kertomus työkaudelta 1953-54; tekijät Helge Virtanen ja Kirsti Laaksonen. Lohjan työväenopisto, Lohja 1954 * Lohjan työväenopisto 20-vuotiaana. Lohjan työväenopisto, Lohja 1965 * Takaisin puuhunko?. Alea- kirja 1968 * Lohjan työväenopisto 25-vuotishistoriikki (1944-1969), Lohja 1969 * Differentiaaliyhtälöt: lukion matematiikan erikoiskurssi; tekijät Helge Virtanen, Pertti Toivanen. Otava 1974 * Lyhyen matematiikan ylioppilastehtävät; tekijät Lassi Mustonen, Helge Virtanen, Pertti Toivanen. Otava 1979, 2. uud. painos 1981, 4. uud. painos 1983, 5. uud. painos 1985 * Lohjan ammattikoulun 25-vuotishistoriikki. Lohjan ammatillisten oppilaitosten kuntainliitto, Lohja 1986 * Lievässä myötätuulessa. Työväen sivistysliiton Helsingin opintojärjestö, Helsinki 1991 == Lähteet == Luokka:Suomen koulujen rehtorit Luokka:Vuonna 1914 syntyneet Luokka:Vuonna 2003 kuolleet
Serbian kansanterveyslaitos

Serbian kansanterveyslaitos (tohtori Milan Batutin mukaan) (; , lyhennys IPHS) on Serbian pääkaupungista Belgradista käsin toimiva valtiollinen kansanterveyden tutkimuslaitos. Ensimmäinen tohtori Milan Batutin mukaan nimettyä Serbian kansanterveyslaitosta edeltävä tutkimuslaitos oli vuonna 1924 perustettu (Central Hygiene Institute). Siitä muotoutui useiden välivaiheiden kautta vuonna 2006 nykyinen Serbian kansanterveyslaitos. Serbian kansanterveyslaitos on ollut keskeisessä asemassa esimerkiksi Covid-19-tilannekuvan ylläpitämisessä maassaan vuonna 2020. ==Katso myös== *Unkarin kansanterveyskeskus (NNK) *Romanian kansanterveyslaitos (INSP) *Bulgarian kansanterveys- ja analyysikeskus (NCPHA) *Pohjois-Makedonian kansanterveyslaitos (IPH) *Albanian kansanterveyslaitos (ISHP) *Euroopan tautienehkäisy- ja -valvontakeskus (ECDC) == Lähteet == ==Aiheesta muualla== * Serbian kansanterveyslaitoksen kotisivut (batut.org.rs) * COVID-19 statistics in Serbia (Serbian Covid-19 tilanne) (gov.rs) * The number of deaths from COVID-19 in Serbia is many times higher, epidemiologist claims (7.7.2020) (europeanwesternbalkans.com) Luokka:Kansanterveyslaitokset Luokka:Tutkimuslaitokset Luokka:Belgradin rakennukset ja rakennelmat
Kemijärven kaupunginvaltuusto

Kemijärven kaupunginvaltuusto on Kemijärven ylin päättävä elin. Valtuusto kokoontuu pääsääntöisesti Kemijärven kaupungintalolla valtuustosalissa (Hallituskatu 4). Kaupunginvaltuustossa on 27 valtuutettua. Kaudella 2021–2025 kaupunginvaltuuston puheenjohtaja on Riitta Savukoski (kok.). Vuonna 2021 Kemijärven kaupunginvaltuustoon valittiin kahdeksan edustajaa keskustasta, viisi perussuomalaisista, neljä kokoomuksesta, kolme vasemmistoliitosta, SDP:stä ja Tulevaisuuden Kemijärvi -yhteislistalta sekä yksi edustaja kristillisdemokraateista. ==Lähteet== Luokka:Kemijärvi Luokka:Suomen kaupunginvaltuustot
Petturit hirteen, companeros!

Petturit hirteen, companeros! () on vuonna 1970 ilmestynyt Sergio Corbuccin ohjaama spagettiwestern. Elokuvan musiikin sävelsi Ennio Morricone. Pääosissa näyttelivät Franco Nero, Tomas Milian, Jack Palance ja Fernando Rey. Luokka:Italialaiset lännenelokuvat Luokka:Vuoden 1970 italialaiset elokuvat
Skule Bårdsson

Skule Bårdsson, (1189 – 24.toukokuuta 1240), oli norjalainen jaarli, myöhemmin herttua ja vallantavoittelija. Hän oli Bård Guttormssonin poika ja kuningas Inge Bårdinpojan velipuoli sekä kuningas Haakon Haakoninpojan jaarli ja appi. Kun Skulen velipuoli kuningas Inge Bårdinpoika kuoli lapsettomana vuonna 1217, Skulella oli vahva vaatimus Norjan kruunuun. Hän oli Bård Guttormssonin avioliitossa syntynyt laillinen perijä, toisin kuin birkebeinien kannattama Haakon Haakoninpoika, joka oli Haakon Sverrenpojan avioton poika. Lisäksi monet epäilivät, ettei Haakon edes ollut Haakon Sverrenpojan poika. Birkebeinien enemmistö kannatti silti edelleen Haakonia kuninkaaksi. Skulesta tuli jaarli ja valtakunnan tosiasiallinen hallitsija, kunnes Haakon olisi täysi-ikäinen. Vuonna 1223 Haakon julistettiin virallisesti kuninkaaksi. Samalla Skulen valtaoikeudet vähenivät sekä kuninkaan neuvonantajana että jaarlina. Hänellä annettiin kuitenkin hallittavaksi kolmasosa valtakunnasta. Vuonna 1225 kuningas Haakon meni naimisiin Skulen tyttären Margreten kanssa. Haakonin ja Skulen välit huononivat seuraavien kymmenen vuoden aikana, kun Skulen valtaa supistettiin edelleen. Asiaa ei parantanut Skulen vuonna 1237 saama herttuan arvo, sillä se merkitsi käytännössä pienempiä verotuloja ja rajatumpia valtaoikeuksia. Tyytymätön Skule aloitti vuonna 1239 avoimen kapinan ja antoi huudattaa itsensä Øretingillä kuninkaaksi. Sen jälkeen hän marssi kokoamansa armeijan kanssa Osloon. Skule sai merkittävän voiton Låkassa, mutta hävisi taistelun Oslossa. Skule pakeni takaisin Nidarosiin, jossa etsi turvaa Elgeseterin luostarista. Birkebeinien soturit surmasivat kuitenkin Skulen ja polttivat luostarin maan tasalle. == Jälkimaine == Skulea pidettiin pitkään pelkkänä häikäilemättömänä vallantavoittelijana, mutta myöhempi tutkimus on pitänyt häntä merkittävänä ja taitavana valtionhoitajana, jonka on katsottu luoneen perustan Norjan kuninkaiden myöhemmälle politiikalle. Vuonna 1972 Trondheimista löydettiin arkkipiispan palatsin arkeologisten kaivausten yhteydessä varhaisgotiikkaa edustava herttua Skulen hautakivi. Kiveen kuvatulla Skulella on ruusukkein varustettu otsapanta, herttuan tunnusmerkki. == Lähteet == Luokka:Herttuat Luokka:Norjan jaarlit Luokka:Vuonna 1240 kuolleet
Sillon

Sillon (ranskaa, = 'uurre') oli entisen upseerin Marc Sangnierin 1895 Ranskassa perustama, pyrkimyksiltään tasavaltalais-kansanvaltainen katolinen yhdistys. Sillonin toiminta oli aluksi yksinomaan sosiaalista laatua. Mutta sen jälkeen kun valtio ja kirkko Ranskassa erotettiin 1905 toisistaan kokonaan, sen ohjelmaan tuli tasavaltaisen kansanvallan ihanteiden ja katolisuuden periaatteiden keskinäisen sopusoinnun aikaansaaminen Ranskan katolisuuden elvyttämiseksi katolilaisten vapaalla valtiollisella ja sosiaalisella toiminnalla. Näin Sillon muuttui yhä enemmän luonteeltaan poliittiseksi puolueeksi. Paavi Pius X vaati 1910 kirjeellään sillon-liikkeen alistamista kirkon viranomaisten määräysvaltaan.Sillon. Tietosanakirja osa 8. Tietosanakirja-osakeyhtiö 1916Notre Charge Apostolique (Our Apostolic Mandate) catholicculture.org, viitattu 4.10.2020 Liike lakkautettiin. Edistääkseen näkemystään sosiaalisesta katolisuudesta Sangnier perusti 1912 sen seuraajaksi järjetön Ligue de la jeune République. Vuonna 1936 sen nimeksi tuli Parti de la Jeune République, ja 1985 se lopetti toimintansa mutta sitä ei lakkautettu kokonaan.Dietrich von Hildebrand, My Battle against Hitler s. 23 Hildebrandproject.org Jeune république. France, Bnf, viitattu 4.10.2020 == Lähteet == Luokka:Katolinen kirkko Ranskassa Luokka:Uskonnolliset järjestöt
Ayumi Miyazaki

Ayumi Miyazaki (; s. 25. elokuuta 1971) on japanilainen laulaja ja säveltäjä. Hänet tunnetaan muun muassa Digimon Adventure -animesarjaan tekemästään japaninkielisestä taustamusiikista. Vuonna 2019 uutisoitiin, että Miyazaki säveltää uuden alku- ja loppumusiikin elokuvaan Digimon Adventure: Last Evolution Kizuna. Hän on myös säveltänyt musiikkia Doraemonin elokuvasarjan 40-vuotisjuhlajulkaisuun. ==Lähteet== ==Aiheesta muualla== * Ayumi Miyazakin virallinen kotisivu * Ayumi Miyazaki Video Game Music Databasessa Luokka:Japanilaiset laulajat Luokka:Vuonna 1971 syntyneet Luokka:Elävät henkilöt Luokka:Digimon
Lubańin piirikunta

Lubańin piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 54 254\. Piirikunnan kaksi kaupunkikuntaa ovat hallintokeskus Lubań ja Świeradów-Zdrój. Viisi maalaiskuntaa ovat Leśna, Lubań, Olszyna, Platerówka sekä Siekierczyn ja niissä on kylien lisäksi kaksi kaupunkia; Leśna ja Olszyna. Lubańin piirikunnan työttömyysaste oli vuoden 2018 lopussa 6,9 prosenttia. Luku on huomattavan suuri sekä Ala-Sleesian voivodikunnan että koko Puolan työttömyyslukuihin verrattuna. Vuoden 2019 lopussa Lubańin piirikunnassa arvioitiin olevan 54 254 asukasta, joista 51,2 prosenttia naispuolisia ja 48,8 prosenttia miespuolisia. Puolan väestönlaskennassa 2011 väkiluvun laskettiin olevan 54 627 ja sen ennakoidaan vuoteen 2050 mennessä pienenevän 40 163 asukkaaseen. Alle 18-vuotiaiden arvioitiin vuoden 2019 lopussa muodostaneen 15,9 prosenttia piirikunnan väestöstä, työikäisten 60,7 prosenttia ja eläkeikäisten 23,4 prosenttia väestön keski-iän ollessa 43,1 vuotta. Luonnollinen väestönkasvu oli –4,51 ihmistä 1 000 asukasta kohden. Elävänä syntyneiden määrä oli vuonna 2019 yhteensä 406 lasta. == Lähteet == Luokka:Ala-Sleesian piirikunnat
Opal

Opal tai OPAL voi tarkoittaa seuraavia: * Hurrikaani Opal, vuoden 1995 hurrikaani == Tietotekniikassa == * Opal Storage Specification, tallennusmenetelmämäärittely * Open Physics Abstraction Layer, fysiikkamoottori * Open Phone Abstraction Library, OpenH323-projektin seuraaja == Muuta == * HMS Opal, kaksi brittiläistä alusta * Opal, kustantaja == Katso myös == * opaali, piimineraali * Opaali, rap-artisti
Salomo Pirilä

Salomo Pirilä (7. marraskuuta 1865 Ilmajoki – 10. helmikuuta 1928 Ilmajoki) oli suomalainen maanviljelijä, virkamies ja päätoimittaja. ==Henkilöhistoria== Salomo Pirilän vanhemmat olivat Jaakko Alapirilä ja Hedvig Sofia Ollila ja puolisot vuodesta 1888 Amanda Västi (k. 1897), vuodesta 1899 Aino Kala (k. 1910), vuodesta 1911 Hanna Koskinen (k. 1912) ja vuodesta 1917 Lydia Saarinen. Pirilä kävi neljä luokkaa Vaasan suomalaista lyseota 1880–1884 ja toimi maanviljelijänä 1888–1910 ja vuodesta 1914. Hän toimitti Evankelisten ystävien Sanomia Armosta -lehteä, myöhemmin Armon Sanomia, vuodesta 1905 alkaen vastaavana toimittajana yli viidentoista vuoden ajan. Ilmajoen kunnankirjurina Pirilä toimi vuodesta 1918, minkä lisäksi hänellä oli useita luottamustoimia. Pirilä työskenteli useita vuosia myös Evankelisen kustannusliikkeen ja sen kirjapainon johtajana Tampereella.Kuolleita. Helsingin Sanomat, 14.2.1928, s. 3. ==Julkaisuja== * Vettä korvessa: evankelisia kirjoituksia janooville sieluille, 1906 (2. painos 1913) == Lähteet == Luokka: Suomalaiset maanviljelijät Luokka:Suomalaiset virkamiehet Luokka: Suomalaiset päätoimittajat Luokka: Suomalaiset kristilliset kirjailijat Luokka:Vuonna 1865 syntyneet Luokka:Vuonna 1928 kuolleet
Roman Salnikov

Roman Ivanovitš Salnikov (, s. 18. helmikuuta 1976 Harkova) on ukrainalainen jääkiekkoilija, joka pelasi hyökkääjänä. Hän laukoi oikealta. == Ura == === Seuraura === Salnikov pelasi urallaan kahdeksan kautta Venäjän Superliigassa, kymmenen kautta Ukrainan pääsarjassa, kuusi kautta Valko-Venäjän Ekstraligassa ja kaksi kautta Itä-Euroopan jääkiekkoliigassa. Venäjällä pelatessaan Salnikov edusti Sokol Kiovaa, Neftehimik Nižnekamskia, Vitjaz Podolskia, Krylja Sovetov Moskovaa sekä Amur Habarovskia, Ukrainassa pelatessaan Barvinok Harkovaa, Sokol Kiovaa, Berkut Kiovaa, Kompanion Kiovaa sekä Vitjaz Harkovaa, Valko- Venäjällä pelatessaan Sokol Kiovaa sekä Keramin Minskia ja Itä-Euroopan jääkiekkoliigassa pelatessaan Sokol Kiovaa. Salnikov pelasi Superliigassa yhteensä 263 ottelua tehopistein 34+38=72 keräten 358 rangaistusminuuttia, Ukrainan pääsarjassa 176 ottelua tehopistein 88+89=177 keräten 229 rangaistusminuuttia, Ekstraligassa 291 ottelua tehopistein 118+151=269 keräten 446 rangaistusminuuttia ja Itä-Euroopan jääkiekkoliigassa 47 ottelua tehopistein 27+15=42 keräten 54 rangaistusminuuttia. Ukrainan mestaruuden Salnikov voitti kolme kertaa vuosina 2005 ja 2009 Sokol Kiovan joukkueessa sekä vuonna 2014 Kompanion Kiovan joukkueessa. Valko-Venäjän mestaruuden hän voitti vuonna 2008 Keramin Minskin joukkueessa. === Maajoukkueura === Salnikov edusti Ukrainaa kahdeksissa maailmanmestaruuskilpailuissa. Norjan MM- kilpailuissa 1999 hän pelasi kolme ottelua ilman tehopisteitä keräten neljä rangaistusminuuttia. Saksan MM-kilpailuissa 2001 Salnikov keräsi yhden syöttöpisteen ja kaksi rangaistusminuuttia pelaamassaan kuudessa ottelussa. Ruotsin MM-kilpailuissa 2002 hän pelasi kuusi ottelua tehden kaksi maalia ja keräten neljä rangaistusminuuttia. Suomen MM-kilpailuissa 2003 Salnikov pelasi kuusi ottelua tehopistein 1+1=2 keräten kymmenen rangaistusminuuttia. Tšekin MM-kilpailuissa 2004 hän pelasi samoilla tilastoilla kuin edellisissä MM- kilpailuissa, paitsi että rangaistusminuutteja ei kertynyt yhtään. Itävallan MM-kilpailuissa 2005 Salnikov pelasi kuusi ottelua ilman tehopisteitä keräten neljä rangaistusminuuttia. Latvian MM-kilpailuissa 2006 hän teki yhden maalin ja keräsi kaksi rangaistusminuuttia pelaamassaan kuudessa ottelussa. Venäjän MM-kilpailuissa 2007 hän pelasi kuusi ottelua tehopistein 2+1=3 ilman rangaistusminuutteja. Salnikov pelasi urallaan yhteensä 45 MM-ottelua tehopistein 7+4=11 keräten 26 rangaistusminuuttia. Salnikov kuului Ukrainan joukkueeseen Salt Lake Cityn talviolympialaisissa 2002, joissa hän pelasi neljä ottelua tehopistein 0+3=3 keräten kahdeksan rangaistusminuuttia. == Lähteet == Luokka:Ukrainalaiset jääkiekkoilijat Luokka:Vuonna 1976 syntyneet Luokka:Elävät henkilöt
Randall (sukunimi)

Randall on ollut muun muassa seuraavien henkilöiden sukunimi: * Allison Randall (s. 1988), jamaikalainen kiekonheittäjä * Connor Randall (s. 1995), englantilainen jalkapalloilija * Emma Randall (s. 1985), australialainen koripalloilija * Graeme Randall (s. 1975), brittiläinen judoka * Frederick Randall (1864–?), brittiläinen maratonjuoksija * Jenna Randall (s. 1988), brittiläinen taitouimari * John E. Randall (1924–2020), yhdysvaltalainen iktyologi * Kikkan Randall (s. 1982), yhdysvaltalainen maastohiihtäjä * Lisa Randall (s. 1962), yhdysvaltalainen fyysikko * Mark Randall (s. 1989), englantilainen jalkapalloilija * Martha Randall (s. 1948), yhdysvaltalainen uimari * Matthew Randall (s. 1978), uusiseelantilainen ratapyöräilijä * Mike Randall (s. 1962), yhdysvaltalainen luistelija * Robin Randall (s. 1980), kanadalainen vesipalloilija * Samuel Jackson Randall (1828–1890), yhdysvaltalainen poliitikko * Tim Randall (s. 1986), kanadalainen rattikelkkailija * Tony Randall (1920–2004), yhdysvaltalainen näyttelijä ja koomikko * William Randall (1888–?), brittiläinen painonnostaja
Mayki Graff

Mayki Graff, oik. Maykelline Graciela Hernández Ortega (s. 1993 tai 1994 Tegucigalpa, Honduras) on keskiamerikkalainen feministi, rap-artisti ja tiettävästi maansa ensimmäinen naispuolinen graffititaiteilija. Graffitin tekemisen hän oppi veljeltään. Naisten tekemää katutaidetta hän oli nähnyt Hondurasin pääkaupungin kaduilla, mutta haluaa ottaa selkeämmin kantaa maansa ongelmiin. Hän haluaa irrottautua vahvasta traditiosta, machokulttuurista, jossa naisen paikka on kotitöissä. Maassa on vuosittain satoja naisiin kohdistuvia surmatöitä sekä suuret määrät katulapsia, joihin hän haluaa taiteellaan kiinnittää huomionsa. Hän haluaa tehostaa seksuaalivalistusta ja laskea teiniraskauksien määrää. Varsinaisesti graffiteja hän alkoi tehdä vuonna 2012, ja tavattuaan samaa harrastavan maannaisensa Suam Fonsecan he perustivat naisten graffitiryhmän nimeltä Dolls Clan helpottamaan turvattomuuden tunnetta, jonka nuoret naiset Tegucigalpassa kokevat. He pyrkivät vaikuttamaan maan tiukkaan aborttilainsäädäntöön ja toimivat lenca- alkuperäiskansaan kohdistumaa painostusta vastaan. Hip hop-musiikkia Mayki Graff on esittänyt Hondurasissa, mutta myös Yhdysvalloissa, Guatemalassa, El Salvadorissa ja Nicaraguassa. Häneltä on valmistumassa EP-levy. Mayki Graff opiskelee Tegucigalpan yliopistossa sosiaalityötä. == Lähteet == Luokka:Graffititaiteilijat Luokka:Hip hop -artistit Luokka:Hondurasilaiset muusikot Luokka:Elävät henkilöt
Baritenori

Baritenori on yhdistelmä sanoista "baritoni" ja "tenori". Sitä käytetään kuvaamaan sekä baritonin että tenorin ääniä. Websterin kolmannessa kansainvälisessä sanakirjassa baritenori määritellään baritoniksi, jolla on lähes tenorin ääniala. Tästä huolimatta termi määriteltiin useasti myöhäisellä 1800-luvulla ja aikaisella 1900-luvulla musiikkiin erikoistuneissa sanakirjoissa, kuten esimerkiksi kirjassa The American History and Encyclopedia of Music (suomeksi: "Yhdysvaltalainen musiikin historia ja tietosanakirja"), matalaksi tenoriksi, joka on melkein baritoni. ==Lähteet== Luokka:Äänialat
Wihtred

Wihtred (k. 23. huhtikuuta 725) oli Kentin kuningas 690/692–725. Hän nousi valtaan sekasorron ajan jälkeen. Hän saattoi tulla kuninkaaksi jo 691, mutta Beda Venerabiliksen mukaan Essexin Swæfred oli tuona vuonna Wihtredin kanssahallitsija, ja Wihtred olisi ollut yksin Kentin kuningas aikaisintaan 692, mutta mahdollisesti vasta 694. Vuonna 695 Wihtred julkaisi lakikokoelman Berghamstydessä. Wihtredin kuoltua kuningaskunta jaettiin hänen poikiensa Aethelberhtin, Eadberhtin ja Alricin kesken. == Lähteet == Luokka:Englannin anglosaksikuninkaat
Aashiqui 2

Aashiqui 2 (suom. ”Romanssi 2”) on vuonna 2013 ensi-iltansa saanut intialainen hindinkielinen romanttinen musiikkidraamaelokuva. Sen on ohjannut Mohit Suri ja päärooleja näyttelevät Aditya Roy Kapur ja Shraddha Kapoor. Elokuva perustuu vuoden 1954 elokuvaan Tähti on syntynyt ja se on hengellinen jatko- osa vuoden 1990 elokuvalle Aashiqui. == Juoni == Alkoholisoitunut laulaja Rahul Jaykar (Aditya Roy Kapur) auttaa Aarohi Keshav Shirkeä (Shraddha Kapoor) aloittamaan laulajan uran. Heille syntyy suhde, joka joutuu koetukselle Rahulin alkoholin käytön, hiipuvan uran ja temperamentin vuoksi. == Näyttelijät == == Soundtrack == == Vastaanotto == Box Office India julisti Aashiqui 2:n ”jymymenestykseksi”. == Palkinnot == * BIG Star Entertainment Awards ** Viihdyttävin miesnäyttelijä romanttisessa roolissa: Aditya Roy Kapur ** Vuoden romanttisin pari: Aditya Roy Kapur & Shraddha Kapoor ** Viihdyttävin kappale: ”Tum Hi Ho” * Filmfare Awards ** Paras musiikki: Ankit Tiwari, Mithoon, Jeet Gannguli ** Paras mieslaulaja: Arijit Singh (”Tum Hi Ho”) * International Indian Film Academy Awards ** Paras musiikki: Ankit Tiwari, Mithoon, Jeet Gannguli ** Paras sanoitus: Mithoon (”Tum Hi Ho”) ** Paras mieslaulaja: Arijit Singh (”Tum Hi Ho”) ** Paras naislaulaja: Shreya Ghoshal (”Sunn Raha Hai”) * Lions Gold Awards ** Paras naispääosa: Shraddha Kapoor * Mirchi Music Awards ** Vuoden kappale: ”Tum Hi Ho” ** Vuoden albumi: Mithoon, Jeet Gannguli, Ankit Tiwari, Sandeep Nath, Irshad Kamil, Sanjay Masoomm ** Vuoden miesvokalisti: Arijit Singh (”Tum Hi Ho”) ** Vuoden säveltäjä: Mithoon (”Tum Hi Ho”) ** Vuoden tuleva miesvokalisti: Ankit Tiwari (”Sunn Raha Hai”) ** Vuoden tuleva säveltäjä: Ankit Tiwari (”Sunn Raha Hai”) * Screen Awards ** Paras mieslaulaja: Arijit Singh (”Tum Hi Ho”) ** Paras naislaulaja: Shreya Ghoshal (”Sunn Raha Hai”) ** Pari nro 1: Aditya Roy Kapur & Shraddha Kapoor * Zee Cine Awards ** Paras musiikki: Ankit Tiwari, Mithoon, Jeet Gannguli ** Paras sanoitus: Mithoon (”Tum Hi Ho”) ** Paras mieslaulaja: Arijit Singh (”Tum Hi Ho”) ** Paras naislaulaja: Shreya Ghoshal (”Sunn Raha Hai”) ** Vuoden paras kappale: ”Tum Hi Ho” == Lähteet == == Aiheesta muualla == * * Luokka:Vuoden 2013 intialaiset elokuvat Luokka:Intialaiset romanttiset draamaelokuvat Luokka:Intialaiset elokuvamusikaalit Luokka:Hindinkieliset elokuvat Luokka:Intialaiset uudelleenfilmatisoinnit
Leo Stålhammar

Leo Stålhammar (4. joulukuuta 1929 Hyvinkää – 20. syyskuuta 1991 Helsinki) oli suomalainen toimittaja ja kriitikko. Hän toimi yli 30 vuoden ajan kulttuuritoimittajana ensin Maakansa-lehdessä ja sitten vuodesta 1965 Suomenmaa-lehdessä.Toimittaja, kriitikko Leo Stålhammar Suomen suurin kulttuuritoimittaja, Helsingin Sanomat 25.9.1991 (Tilaajille) 1980-luvulla hän toimi Valtion elokuvatarkastamon varapuheenjohtajana ja elokuvatarkastajana.Yle Elävä arkisto 17.10.2006 : Born American kiellettiin Suomessa Stålhammar esiintyi sivuosissa elokuvassa Vaaksa vaaraa (1965) ja televisioelokuvassa Salaisen agentin äiti (1987).EloNet : Leo Stålhammar == Lähteet == Luokka:Suomalaiset toimittajat Luokka:Suomalaiset kriitikot Luokka:Vuonna 1929 syntyneet Luokka:Vuonna 1991 kuolleet
Lubinin piirikunta

Lubinin piirikunta () on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 106 150\. Piirikunnan ainoa kaupunkikunta on hallintokeskus Lubin. Kolme maalaiskuntaa ovat Lubin, Rudna ja Ścinawa ja niissä on kylien lisäksi yksi kaupunki; Ścinawa. Lubinin piirikunnan työttömyysaste oli vuoden 2018 lopussa neljä prosenttia. Vuoden 2019 lopussa Lubinin piirikunnassa arvioitiin olevan 106 150 asukasta, joista 51,7 prosenttia naispuolisia ja 48,3 prosenttia miespuolisia. Puolan väestönlaskennassa 2011 väkiluvun laskettiin olevan 106 873 ja sen ennakoidaan vuoteen 2050 mennessä pienenevän 81 988 asukkaaseen. Alle 18-vuotiaiden arvioitiin vuoden 2019 lopussa muodostaneen 17,5 prosenttia piirikunnan väestöstä, työikäisten 58,5 prosenttia ja eläkeikäisten 23,4 prosenttia väestön keski-iän ollessa 42,7 vuotta. Luonnollinen väestönkasvu oli –0,73 ihmistä 1 000 asukasta kohden. Elävänä syntyneiden määrä oli vuonna 2019 yhteensä 973 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat lemkot, joita oli 1,2 prosenttia piirikunnan koko väestöstä. == Lähteet == Luokka:Ala-Sleesian piirikunnat
Kassia

Kassia () tai Kassiane (, , ) (syntyi vuosien 805 ja 810 välillä – kuollut viimeistään vuonna 865) oli bysanttilainen abbedissa, runoilija, säveltäjä ja hymnografi. Kassia on yksi harvoista keskiaikaisista säveltäjistä, jonka sävellykset ovat säilyneet niin että nykyajan tutkijat ja muusikot voivat tulkita niitä. Noin viisikymmentä hänen laulustaan ​​on säilynyt ja 23 niistä sisältyy ortodoksisen kirkon liturgisiin kirjoihin. Tarkkoja lukumäärää on kuitenkin vaikea arvioida, koska monia lauluja on osoitettu eri kirjoittajille eri lähteissä tai niiden tekijä tunnistetaan usein nimettömiksi. Lisäksi häneltä on säilynyt runsaasti epigrammeja tai aforismeja. Kassian lisäksi bysanttilaisista naisista vain Anna Komnenan tiedetään kirjoittaneen omissa nimissä. Nykyään ortodoksinen kirkko pitää Kassiaa pyhänä (tuntee hänet nimellä Kassiane Hymnirunoilija tai Hymnografi) ja hän on suosittu aihe ikoneissa. Hänen muistopäivänsä on 7. syyskuuta.Ortodoksi.net: Kassiane Hymnirunoilija == Lähteet == Luokka:Bysanttilaiset henkilöt Luokka:Kreikkalaiset pyhät
Biisonimafia (televisiosarja)

Biisonimafia on samannimisen sketsiryhmän tekemä komediasarja, jonka ensimmäinen tuotantokausi esitettiin Subin netissä vuonna 2010. Sarjan toinen tuotantokausi esitettiin seuraavana vuonna televisiossa, joten siitä tuli ensimmäinen suomalainen televisiosarja, joka on aloittanut nettisarjana. Sarjassa esiintyy Miss Suomi 2010 -kilpailun voittaja Viivi Pumpanen sekä "Kaitsu" Rinkinen, Janne Kaperi ja Sami Kemell. Ohjelman tuotti Duudsonit -sarjan tekijöiden Jarno Laasalan ja Jukka Hildenin tuotantoyhtiö Rabbit Films. Kolmannella kaudella mukana oli myös Justimusfilms. == Tuotantokaudet == Ensimmäistä tuotantokautta alettiin esittää pelkästään Subin netissä 10. helmikuuta 2010. Toinen tuotantokausi esitettiin 12. helmikuuta 2011 – 2. toukokuuta 2011 televisiossa. Kolmas tuotantokausi esitettiin Subin netissä. Neljännellä kaudella jaksot olivat lyhytelokuvia sketsien sijaan. == Sarjassa esiintyviä hahmoja == *Aulis Röpönen on keski-ikäinen mies, jolta Kukkosen veljekset huijaavat rahaa huonoilla kaupoilla. *Jake ja Kake Kukkonen ovat veljekset, jotka saavat usein tavalla tai toisella myytyä romua Röpöselle. *Pissis on teini-ikäinen tyttö, jota alkoholi, pojat ja tosi-TV kiinnostavat. *Seija Uola on varattujen miesten "suolaaja", eli estää heitä tekemästä syrjähyppyjä toisten naisten kanssa. *SepariTV on tv-ryhmä, joka kuvaa erilaisia piloja. *Urpo on hyvin herkästi suuttuva mies, mikäli tätä sanotaan Urpoksi. *Kyyhkyläiset ovat kesämökillä lomaansa viettävä nuori pariskunta. === Näyttelijät === * Kai Rinkinen * Janni Hussi * Janne Kaperi * Sami Kemell * Viivi Pumpanen * Tuomas Rinkinen ==Lähteet== Luokka:2010-luvun suomalaiset sketsisarjat Luokka:Nettisarjat Luokka:MTV Subin televisio-ohjelmat
Henderson Silver Knights

Henderson Silver Knights on AHL-liigassa pelaava yhdysvaltalainen jääkiekkoseura Hendersonista, Nevadasta. Henderson Silver Knights toimii NHL- joukkue Vegas Golden Knightsin farmijoukkueena. Joukkue pelaa kotiottelunsa Dollar Loan Centerissä, Hendersonin kaupungissa, Nevadassa. == Joukkue kaudella 2024–2025 == (Tilanne 18. helmikuuta 2025) Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 30 Carl Lindbom L 2026 Tukholma, Ruotsi 32 Jesper Vikman L 2026 Tukholma, Ruotsi 40 Akira Schmid L 2026 Bern, Sveitsi Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 18 Robert Hägg L 2025 Uppsala, Ruotsi 20 Calen Addison R 2025 Brandon, Manitoba, Kanada 29 Lucas Johansen L 2025 Port Moody, Brittiläinen Kolumbia, Kanada 41 Brandon Hickey L 2025 Leduc, Alberta, Kanada 44 Christoffer Sedoff L 2026 Helsinki, Suomi 45 Jake Bischoff (C) L 2025 Grand Rapids, Minnesota, Yhdysvallat 50 Joe Fleming R 2026 Wellesley, Massachusetts, Yhdysvallat 51 Lukas Cormier L 2025 St-Marie-de-Kent, New Brunswick, Kanada 65 Dysin Mayo R 2025 Victoria, Brittiläinen Kolumbia, Kanada Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 4 Mason Geertsen L VLH / P 2025 Drayton Valley, Alberta, Kanada 11 Mason Morelli (A) L VLH 2025 Minot, Pohjois-Dakota, Yhdysvallat 12 Jakub Brabenec L VLH / KH 2026 Brno, Tšekki 13 Jakub Demek L OLH 2026 Košice, Slovakia 19 Brendan Brisson L LH 2025 Manhattan Beach, Kalifornia, Yhdysvallat 25 Matyáš Šapovaliv L KH 2027 Kladno, Tšekki 28 Tanner Laczynski R KH 2026 Shorewood, Illinois, Yhdysvallat 36 Raphaël Lavoie R KH / OLH 2025 Chambly, Québec, Kanada 42 Braeden Bowman R OLH 2025 Kitchener, Ontario, Kanada 46 Jonas Røndbjerg (A) L LH 2025 Rungsted, Tanska 63 Ben Hemmerling R KH 2027 Sherwood Park, Alberta, Kanada 68 Callahan Burke R KH / OLH 2025 Boxborough, Massachusetts, Yhdysvallat 72 Gage Quinney (A) L KH / VLH 2025 Las Vegas, Nevada, Yhdysvallat 75 Mitch McLain L KH 2026 Baxter, Minnesota, Yhdysvallat 77 Kai Uchacz R KH 2025 Calgary, Alberta, Kanada 89 Riley McKay L VLH 2025 Swan River, Manitoba, Kanada 91 Jett Jones L KH 2025 Olds, Alberta, Kanada 92 Sloan Stanick L VLH 2025 Rapid City, Manitoba, Kanada Lähde: EliteProspectshttps://www.eliteprospects.com/team/30779/henderson-silver- knights Viitattu 5.10.2021. == Valmennus & Joukkueenjohto == * Päävalmentaja: Ryan Craig * Apuvalmentaja: Jamie Heward * Apuvalmentaja: Brent Kisio * Maalivahtivalmentaja: Fred Brathwaite * Videovalmentaja: Sumit Singh * Fysiikkavalmentaja: Joey Amundson * Huoltopäällikkö: Jorge Lopez * Toimitusjohtaja: Tim Speltz Lähde: EliteProspectshttps://www.eliteprospects.com/team/30779/henderson-silver- knights Viitattu 5.10.2021. == Lähteet == == Aiheesta muualla == * Henderson Silver Knightsin verkkosivut Luokka:Yhdysvaltalaiset jääkiekkoseurat Luokka:AHL-seurat Luokka:Vegas Golden Knights Luokka:Vuonna 2020 perustetut urheiluseurat Luokka:Clarkin piirikunta (Nevada)
Kreikan kansanterveyslaitos

Kreikan kansanterveyslaitos (, ”Kansallinen kansanterveysjärjestö”, lyhennys ΕΟΔΥ eli EODY; , lyhennys NPHO) on Kreikan valtiollinen kansanterveyden valvonta- ja kehitysorganisaatio. Vuonna 2019 perustettu järjestö on aiemman kansallisen tautienehkäisy- ja -valvontakeskuksen seuraaja. EODY toimii Kreikan terveysministeriön alaisuudessa. EODY on ollut keskeisessä asemassa esimerkiksi Kreikan tilannekuvan ylläpitämisessä vuonna 2020 alkaneen Covid-19-pandemian (katso: koronaviruspandemia Kreikassa) aikana. == Lähteet == == Aiheesta muualla == * Εθνικός Οργανισμός Δημόσιας Υγείας – National Public Health Organization (NPHO) (eody.gov.gr) * Εκθέσεις COVID-19 (Kreikan päiväkohtaiset Covid-19 tilanneraportit kuukausittain) (eody.gov.gr) Luokka:Kansanterveyslaitokset Luokka:Terveydenhuolto Kreikassa Luokka:Tutkimuslaitokset
Jumalan kämmenellä

Jumalan kämmenellä on lastenlaulu, jonka on säveltänyt ja sanoittanut Pirkko Halonen (1926–1997). Laulun sävel ja ensimmäinen säkeistö ovat vuodelta 1968 ja toinen säkeistö vuodelta 1984. Kaksi vuotta toisen säkeistön kirjoittamisen jälkeen laulu liitettiin Suomen evankelis-luterilaisen kirkon virsikirjaan numerolla 499. "Jumalan kämmenellä" on käännetty suomalaiselle viittomakielelle, ja lauluun on tehty laululeikki. Laulu on ilmestynyt myös ruotsiksi vuonna 1991 Hemmets bönbok -kirjassa ("Trygg är varenda fågel"). Käännöksen on tehnyt Barbro Näse. Laulu on virtenä numerolla 744 Ruotsin kirkon virsikirjassa suomen- ja ruotsinkielisenä. == Sanat == 1\. Jumalan kämmenellä ei pelkää lintunen, Jumalan kämmenellä ei pelkää ihminen. Kaikille tilaa riittää, kaikille paikkoja on. Jumalan kämmenellä ei kukaan ole turvaton. 2\. Jumala meitä kutsuu nyt suojaan turvaisaan. Jumala meitä kutsuu ja kantaa voimallaan. Milloinkaan ei hän hylkää, lastensa kanssa hän on. Jumalan kämmenellä ei kukaan ole turvaton. == Katso myös == * Luettelo Suomen evankelis-luterilaisen kirkon virsikirjan virsistä == Lähteet == == Aiheesta muualla == * Virsi 499 viittomakielellä * Siinan TaikaStudio: Jumalan kämmenellä -laululeikki Luokka:Virret
Svenska Kvinnoförbundet

Svenska Kvinnoförbundet on Suomen ruotsalaisen kansanpuolueen naisjärjestöjen valtakunnallinen liitto, joka on perustettu vuonna 1907. Järjestö määrittelee itsensä liberaalifesministiseksi. Järjestön perustava kokous pidettiin Helsingissä 26. lokakuuta 1907. Päätös tästä kokouksesta syntyi aiemmin saman vuoden toukokuussa, kun Helsingissä kokoontui noin 400 naista yhteensä 50 eri paikkakunnalta vaatimaan koko maan kattavan naisjärjestön perustamista. Aluksi järjestö pysyi erillään RKP:sta, vaikkakin monet liittohallituksen edustajat kuuluivatkin puolueeseen ja olivat siellä aktiivisia. Virallisesti Svenska Kvinnoförbundet liittyi RKP:n jäsenjärjestöksi vuonna 1948.. Liitolla on yhteensä 28 paikallisjärjestöä ympäri ruotsinkielistä Suomea. Syyskuussa 2020 liiton puheenjohtajaksi valittiin Anita Westerholm. == Lähteet == Luokka:Suomalaiset poliittiset naisjärjestöt Luokka:Ruotsalainen kansanpuolue
Vaajakosken Pelikaanit

Vaajakosken Pelikaanit on vuonna 1957 perustettu vaajakoskelainen urheiluseura, jonka lajeja ovat jääkiekko ja ringette.https://www.pelikaanit.fi/ Seuran edustusjoukkue pelaa II- divisioonassa, jonne se nousi vuonna 2020. Korkeimmillaan se on pelannut 1960- ja 1970-luvuilla Maakuntasarjassa, joka oli tuolloin kolmanneksi korkein sarjataso.https://www.eliteprospects.com/team/5457/pelikaanit?team- history=complete#team-history ==Lähteet== ==Aiheesta muualla== *Seuran kotisivut Luokka:Jääkiekon II-divisioonaseurat Luokka:Vaajakoski
Stålhammar

Stålhammar on ruotsinkielinen sukunimi, joka on muun muassa seuraavilla henkilöillä: *Lauri Stålhammar (1900–1992), suomalainen sotaveteraani ja henkirikoksen uhri *Leo Stålhammar (1929–1991), suomalainen kulttuuritoimittaja ja kriitikko
Armand Silvestre

Paul Armand Silvestre (1837 Pariisi, Ranska – 1901 Toulouse, Ranska) oli ranskalainen kirjailija. Hän oli vuodesta 1892 taiteiden tarkastaja ('inspecteur des beaux-arts'), hän kuului parnassolaisiin ja julkaisi 1866–1892 runsaasti muodoltaan erinomaisia runokokoelmia, useita niteitä Rabelais'n tyylisiä kevytmielisiä kirjoja, jotka oli alkujaan julkaistu lehdissä, taidekriittisen teoksen Le nu au salon (vuodesta 1888 yksi nide vuodessa), näytelmiä, joista Grisélidis (1891) ja Sapho (1893) esitettiin Théâtre français'ssa, oopperatekstejä Portraits et souvenirs (1866–1891) ja niin edelleen.Silvestre, Paul Armand Nordisk familjebok 25. 1917 == Lähteet == ==Aiheesta muualla== Luokka:Ranskalaiset kirjailijat Luokka:Vuonna 1837 syntyneet Luokka:Vuonna 1901 kuolleet
Peter Jutzeler

Peter Jutzeler (9. toukokuuta 1940 Näfels, Glarus Nord – 28. syyskuuta 2020 Glarus) oli sveitsiläinen painija. Hän kilpaili kesäolympialaisissa vuosina 1964 ja 1968. ==Lähteet== Luokka:Sveitsiläiset painijat Luokka:Vuonna 1940 syntyneet Luokka:Vuonna 2020 kuolleet
Francesco di Silvestri-Falconieri

Francesco di Silvestri-Falconieri (26. elokuuta 1871 Palermo, Sisilia, ItaliaFrancesco di Silvestri-Falconieri, Valvoja 3/1909 s. 336–?), 12:s Lebonan ja Meridinan herttua, oli italialainen kirjailija ja juristi. Hän julkaisi 1912 täydellisen suorasanaisen italiankielisen käännöksen Kalevalasta. Käännökseen liittyy laajahko johdanto, ja käännös on tehty kääntäjä Silvestri-Falconierin mukaan alkukielestä käyttämällä apuna etenkin Louis Léouzon Le Ducin ranskankielistä käännöstä.Silvestri-Falconieri, Francesco di Tietosanakirja osa 8. Tietosanakirja-osakeyhtiö 1916 O. J. Tallgren suhtautuu käännökseen vuonna 1913 Valvojassa kuitenkin varsin kriittisesti ja vertaa sitä aiempaan Paolo Emilio Pavolinin käännökseenO. J. Tallgren, Kolmas italialainen Kalevala-käännös. Valvoja 10/1913 s. 582–585. ==Kalevala-käännös== * Kalevala, epopea nazionale finlandese. Traduzione italiana, con prefazione e note, di Francesco di Silvestri-Falconieri. Lanciano, R. Carabba, editore. 1912 == Lähteet == Luokka:Italialaiset kirjailijat Luokka:Italialaiset kielenkääntäjät Luokka:Vuonna 1871 syntyneet Luokka:Kuolinvuosi puuttuu
Otto Lyytikäinen

Otto Lyytikäinen (26. kesäkuuta 1877 Kuopio – 3. heinäkuuta 1952 Joensuu) oli suomalainen laamanni ja Lahden pormestari.Ylioppilasmatrikkeli 1853–1899Kuka, Mitä, Lahti : Lyytikäinen, Otto (1877-1952) Lyytikäisen vanhemmat olivat perämies Matti Lyytikäinen ja Britta Christina Lackström. Hän pääsi ylioppilaaksi Kuopion lyseosta 1896 ja suoritti oikeustutkinnon Helsingin yliopistossa 1901. Lyytikäinen sai varatuomarin arvon 1904. Otto Lyytikäinen oli Lahden kauppalan rahatoimikamarin ja kauppalanhallituksen sihteerinä ja Hollolan säästöpankin kamreerina 1901–1904. Hän oli sitten helsinkiläisen asianajotoimisto Castrén & Snellmanin palveluksessa, kunnes hänet valittiin Lahden pormestariksi. Lahden pormestarina Lyytikäinen toimi 1907–1936 ja sen jälkeen hän oli kihlakunnantuomarina Liperissä 1936–1947. Lyytikäinen sai laamannin arvon 1947. Lyytikäinen oli useita vuosia Lahden Hiihtoseuran puheenjohtajana ja hän vaikutti merkittävästi Salpausselän kisojen käynnistämiseen. Hän oli mukana perustamassa Suomen maistraattien ja raastuvanoikeuksien yhdistystä ja toimi yhdistyksen ensimmäisenä puheenjohtajana. Otto Lyytikäinen oli naimisissa vuodesta 1906 Hilja Loviisa Valkosen kanssa. == Lähteet == Luokka:Suomalaiset tuomarit Luokka:Lahden kaupunginjohtajat Luokka:Vuonna 1877 syntyneet Luokka:Vuonna 1952 kuolleet